Un sfert din populaţia României este vaccinată anti-COVID. Câți adolescenţi au primit prima doză.
Mai mult de 25% din populaţia României cu vârstă peste 16 ani este vaccinată, potrivit raportării de marţi a reprezentanţilor campaniei de vaccinare. Din datele privind persoanele vaccinate, peste 54.000 au vârste cuprinse între 16 şi 19 ani.
Situaţia vaccinării în România pe grupe de vârstă arată că, marţi, 25,93% din populaţia eligibilă, de peste 16 ani, este vaccinată cu cel puţin o doză. Este vorba de 4.173.138 de persoane.Situația vaccinării pe grupe de vârstă, în România, la data de 25 mai 2021.În privinţa schemei complete, 20,69% din populaţia eligibilă a României, de peste 16 ani, este vaccinată cu schemă completă, adică 3.330.428 de persoane. Astfel, 5,23% din populaţia eligibilă este vaccinată cu o singură doză, fiind vorba, în acest caz, de 842.710 persoane.Potrivit RoVaccinare, 74,07% din populaţia eligibilă, cu vârsta peste 16 ani, este nevaccinată, adică 11.918.424 de persoane, populaţia eligibilă pentru vaccinare fiind aproxmată la 16.091.562 de persoane.Pe categorii de vârstă, cei mai mulţi români vaccinaţi au vârste cuprinse între 60 şi 69 ani. Cu schemă completă de vaccinare sunt, marţi, 719.193 de persoane, iar cu o singură doză sunt 124.977 de persoane. Persoane nevaccinate cu vârste cuprinse între 60 şi 69 de ani mai sunt 1.655.035 de persoane.În privinţa adolescenţilor, cu vârste cuprinse între 16 şi 19 ani, cu schemă completă de vaccinare sunt 54.323 de persoane, iar cu o singură doză sunt 44.435 de persoane. Persoane nevaccinate care au între 16 şi 19 ani sunt 720.919 persoane.Cu vârste cuprinse între 20 şi 29 ani, cu schemă completă de vaccinare sunt 273.216 persoane, ia cu o singură doză sunt 124.397 de persoane. Persoane nevaccinate sunt, marţi, 1.659.028 de persoane cu vârsta între 20 şi 29 de ani.Cu vârste între 30 şi 39 ani, cu schemă completă de vaccinare sunt 468.449 de persoane. Cu o singură doză sunt 150.858 de persoane, iar persoane nevaccinate la această categorie de vârstă sunt 2.075.521 de persoane.La grupa de vârstă 40-49 ani sunt vaccinaţi cu schemă completă de vaccinare 625.748 de români, iar cu o singură doză sunt 166.926 de români, ceea ce înseamnă că sunt 2.227.118 de români nevaccinaţi la această categorie de vârstă.La grupa de vârstă 50-59 ani, cu schemă completă de vaccinare sunt 619.639 de persoane. Cu o singură doză sunt 155.994 de persoane, iar persoane nevaccinate cu vârste între 50 şi 59 de ani sunt 1.765.917 persoane.Între 70 şi 79 ani, cu schemă completă de vaccinare sunt, marţi, 431.721 de persoane, cu o singură doză sunt 56.178 de persoane, iar persoane nevaccinate sunt 1.043.134.Peste 80 de ani au schemă completă de vaccinare un număr de 138.139 de persoane. Au primit o singură doză până acum 18.945 de persoane şi sunt nevaccinate un număr de 771.752 de persoane.